એના વિરોધાભાસ તરીકે, એફઆરડીઆઇ બિલ ભારતની જાહેર ક્ષેત્રની બેન્કો (PSBs) તેમજ નાણાકીય સંસ્થાઓના (ડેટ રિઝોલ્યુશન) ૠણ પતાવટને લગતી સરકારી બાંયધરીઓને ઢીલી કરવા માંગે છે, જે નાણાકીય સ્થિરતાનો મુખ્ય પાયો છે. એ તણાવયુક્ત PSBs અને નાણાંકીય સંસ્થાઓ પાસેથી વસુલાત અને પતાવટ પ્રક્રિયા અંગેની યોજના બનાવવાનો અને એને અમલમાં મૂકવાનો અધિકાર સરકાર અને આરબીઆઈ પાસેથી ખેંચી લેવાની અને ઠરાવ કોર્પોરેશન બનાવવાની સરકારને દરખાસ્ત કરે છે. પણ એના લીધે બેઈલ-ઈન (જામીનગીરી)ની એવી જોગવાઈ ઊભી થઈ શકે, જે બિનવીમાકૃત બૅન્ક ડિપોઝિટ અને અન્ય ૠણની સંભાવ્યતાને ઇક્વિટી-જેવા સાધનોમાં બદલી નાખશે, જેથી નિષ્ફળ કંપનીઓને ફડચામાં લઈ શકાય અથવા મૂડી પૂરી પાડી શકાય. બેન્ક રન (એટલે કે રોકાણકારો દ્વારા રોકાણ ઝડપથી પાછું ખેંચવા)ની શક્યતાને નકારી શકાય નહીં. આ જોગવાઈ પહેલાંથી બૅન્ક થાપણદારો વચ્ચે વિખવાદનું કારણ રહી છે, અને જો કાયદો ઘડવામાં આવશે, તો નાણાકીય અસ્થિરતા લાવવાની ક્ષમતા ધરાવે છે.